NR.7749/9.05.2025
REFERAT DE APROBARE
       
Subsemnatul Dincă Florin-Ionuț, primar al oraşului Boldesti-Scăeni, supun spre analiză şi aprobare Consiliului Local Proiectul de Hotărâre privind acordarea unui ajutor comunitar de la bugetul local _____________, în conformitate cu prevederile:
- art. 11 din Legea 292/2011 a asistenţei sociale, cu modificările şi completările ulterioare,
- art. 4 şi ale art. 85 din Legea nr. 196/2016 privind venitul minim de incluziune, cu modificările şi completările ulterioare;
 Astfel, pentru situaţii de dificultate şi pentru prevenirea sau reducerea riscului de sărăcie şi excluziune socială ale unuia sau mai multor membri din familie a căror nevoie identificată constituie o situaţie particulară şi necesită intervenţie individualizată, autorităţile administraţiei publice locale pot acorda, în limita creditelor bugetare aprobate cu această destinaţie în bugetele locale, prin hotărâre a consiliilor locale, ajutoare comunitare, în bani şi/sau în natură, destinate persoanelor singure şi familiilor aflate în situaţii de dificultate, pe baza nevoilor identificate prin anchetă socială.
Conform art. 2 alin. (2) şi art. 3 din Anexa 1 la H.C.L. nr. 56/25.04.2024, prin hotărâre a consiliului local pot fi acordate de la bugetul local ajutoare comunitare pentru facilitarea accesului la asistenţă medicală a persoanelor care suferă de boli grave dovedite cu acte medicale de specialitate ce necesită investigații medicale, intervenții chirurgicale, tratament medical de specialitate, proceduri de recuperare medicală în urma unor boli grave (postoperatorii, oncologice, post AVC, etc.) ori pentru acoperirea totală sau parțială a costurilor cu internarea într-o unitate de asistență medico-socială
Tinând cont de concluziile anchetei sociale din data de 30.04.2025 întocmită de compartimentul de specialitate şi de referatul directorului D.A.S. nr. 7493/6.05.2025,
Pentru depășirea situației de dificultate şi pentru prevenirea riscului de sărăcie şi excluziune socială, supun spre analiza si  aprobare Consiliului Local Proiectul de Hotărâre privind acordarea unui ajutor comunitar în cuantum de 10.000 lei.
În speranţa aprobării, vă mulţumesc anticipat !

PRIMAR,
DINCĂ FLORIN-IONUŢ

